CELEX: C2004/300/10
Language: lt
Date: 2004-12-04 00:00:00
Title: 2004 m. spalio 14 d. Teisingumo Teismo sprendimas (pirmoji kolegija), Byloje C-113/02 Europos Bendrijų Komisija prieš Nyderlandų Karalystę („Reglamentas (EEB) Nr. 259/93 dėl atliekų vežimo priežiūros ir kontrolės — Direktyva 75/442/EEB dėl atliekų — Nacionalinis teisės aktas, nustatantis prieštaravimą panaudotinų atliekų vežimui, jei 20 proc. atliekų yra panaudojama valstybėje narėje, o paskirties valstybėje galimų panaudoti atliekų procentinis dydis yra mažesnis — Valstybės narės teisės aktas, priskiriantis operaciją Direktyvos 75/442 II priedo B dalies R1 punktui (panaudojimas deginant) arba tos pačios direktyvos II priedo A dalies D10 punktui (šalinimas deginant) ne pagal efektyvaus panaudojimo, o pagal deginamų atliekų šiluminės vertės kriterijų“)

4.12.2004   
            
            
               LT
            
            
               Europos Sąjungos oficialusis leidinys
            
            
               C 300/6
            
         
      TEISINGUMO TEISMO SPRENDIMAS
   
   (pirmoji kolegija)
   2004 m. spalio 14 d.
   Byloje C-113/02 Europos Bendrijų Komisija prieš Nyderlandų Karalystę (1)
   
   („Reglamentas (EEB) Nr. 259/93 dėl atliekų vežimo priežiūros ir kontrolės - Direktyva 75/442/EEB dėl atliekų - Nacionalinis teisės aktas, nustatantis prieštaravimą panaudotinų atliekų vežimui, jei 20 proc. atliekų yra panaudojama valstybėje narėje, o paskirties valstybėje galimų panaudoti atliekų procentinis dydis yra mažesnis - Valstybės narės teisės aktas, priskiriantis operaciją Direktyvos 75/442 II priedo B dalies R1 punktui (panaudojimas deginant) arba tos pačios direktyvos II priedo A dalies D10 punktui (šalinimas deginant) ne pagal efektyvaus panaudojimo, o pagal deginamų atliekų šiluminės vertės kriterijų“)
   (2004/C 300/10)
   Proceso kalba: olandų
   Byloje C-113/02 Europos Bendrijų Komisija, atstovaujama H. van Lier, padedamo M. van der Woude ir R. Wezenbeek-Geuke, prieš Nyderlandų Karalystę, atstovaujamą H. G. Sevenster, dėl 2002 m. kovo 27 d. pareikšto ieškinio dėl įsipareigojimų neįvykdymo pagal EB sutarties 226 straipsnį, Teisingumo Teismas (pirmoji kolegija), susidedantis iš kolegijos pirmininko P. Jann (pranešėjas), teisėjų A. Rosas, R. Silva de Lapuerta, K. Lenaerts ir S. von Bahr; generalinis advokatas: F. G. Jacobs, sekretorius: R. Grass, 2004 m. spalio 14 d. priėmė sprendimą, kurio rezoliucinėje dalyje nurodyta:
   
               1)
            
            
               Nyderlandų Karalystė neįvykdė savo įsipareigojimų pagal 1993 m. vasario 1 d. Tarybos reglamento (EEB) Nr. 259/93 dėl atliekų vežimo Europos bendrijos viduje, į Bendriją ir iš jos priežiūros ir kontrolės 7 straipsnio 4 dalį bei 1975 m. liepos 15 d. Tarybos direktyvos 75/442/EEB dėl atliekų, iš dalies pakeistos 1991 m. kovo 18 d. Tarybos direktyva 91/156/EEB ir 1996 m. gegužės 24 d. Komisijos sprendimu 96/350/EB, 1 straipsnio e ir f punktus.
            
         
               2)
            
            
               Priteisti iš Nyderlandų Karalystės bylinėjimosi išlaidas.
            
         
      (1)  OL C 144, 2002 6 15.